gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Xurxo Couto: “Chegou o momento de poñer fin á ocultación do Reino de Galiza”
cultura 19 de Setembro de 2022
O deputado de Cultura participou na apertura do primeiro Congreso da historia do país sobre esta temática asegurando que "nos permite exercer o dereito a saber de nós, a estudar e investigar, desde o rigor e o compromiso científico, a historia dun período absolutamente central para o noso país"
Ata o vindeiro xoves, o Museo do Pobo Galego acolle a especialistas de carácter internacional que abordan a historia medieval galega a través dun amplo plan de traballo. As sesións están a ser retransmitidas telematicamente a través da páxina web do Congreso
O Congreso sobre o Reino medieval de Galiza xa é unha realidade. Tras un ano de traballo, a área de Cultura da Deputación da Coruña deu hoxe o pistoletazo de saída ao simposiun que, durante catro xornadas, permitirá abordar a historia medieval de Galiza con rigor académico e científico e desde diversas perspectivas. No acto de apertura participaron a presidenta do Padroado do Museo do Pobo Galego, Concha Losada, o curador científico do Congreso, Anselmo López Carreira, e o deputado de Cultura, Xurxo Couto.
Xurxo Couto asegurou durante a súa intervención que "hoxe é un día transcendental na nosa historia, porque este Congreso é o primeiro que se celebra sobre a nosa época medieval, esa realidade que a pesar do seu esplendor e das evidencias históricas de todo tipo, foi sistematicamente relegada e negada pola historiografía oficial e directamente ocultada nos materiais educativos e divulgativos". Neste sentido, deputado afirmou que "chegou o momento de poñer fin á ocultación do Reino de Galiza" e que durante estes catro días de relatorios e debates "non se pretende reconstruír a historia, nin moito menos, senón que se trata de exercer o dereito a saber de nós, de poder estudar e investigar, desde o rigor e o compromiso científico, a historia dun período absolutamente central para o noso país, como é a época medieval".
Pola súa banda, Anselmo López Carreira comezou a súa intervención facendo referencia a que "hoxe cúmprense 911 anos e 2 días da coroación de Alfonso VII, aínda infante, por parte do bispo Xelmírez e da que temos cumprida información na Historia Compostelá, e con este aniversario quixemos facer coincidir este Congreso". Comezou o seu relatorio inaugural amosando a descrición da cerimonia na que se dá conta da imposición da espada, do cetro e da diadema de ouro ao novo rei na Catedral de Santiago, a posterior misa solemne e o convite rexio co que remata; para pasar a facer un percorrido sobre os reis e avatares que o sucederon durante todo o período medieval. Mentres, Concha Losada, ademais de agradecer a escolla do Museo do Pobo Galego como sede do simposio, vinculou a temática que se aborda cunha nova liña de traballo que está a desenvolver a institución museística e que consiste na posta en marcha de novas salas de exposición dedicadas especificamente á historia de Galiza.
Tras a xornada inaugural, o primeiro dos relatorios versou sobre "Historiografía catalana versus historiografía española: un exemplo historiográfico alternativo", a cargo de Jaume Sobrequés da Universidade Autónoma de Barcelona; seguido das intervencións de Simon Doubleday da Universidade Hofstra de Nova York sobre "Historia de dúas fronteiras. Algunhas reflexións sobre as relacións con Al-Ándalus durante o reinado de Fernando I e Sancha de Galicia-León"; e de Pablo Díaz Martínez da Universidade de Salamanca sobre "Fontes e historigrafía do reino suevo. Unha relectura". Cada relatorio vai seguido dun coloquio moderado pola xornalista, Charo Lopes.
Todas as sesións están a ser retransmitidas ao vivo desde a páxina web www.reinomedievaldegalicia.gal, que centra nunha pantalla única as diferentes relatorías, as proxeccións e a interpretación para as persoas xordas.
Rede Cultural da Deputación da Coruña 2022
Campaña de sensibilización con motivo do 28 de xuño, día da diversidade cultural
Xornada XI Cultura sustentable, o reto postcovid
Xornadas "A Cultura é un dereito"
Enquisa de satisfacción das Xornadas "Cultura sustentable, o reto postcovid"
A Deputación apoia con 225.000 euros a programación de actividades do…
Conservatorio de danza. Probas de acceso 2020-2021
Ampliación do prazo de solicitudes das bolsas artísticas e de investigación…
A Deputación da Coruña abre un novo prazo para a solicitude de espectáculos…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web